મુંબઇ : પ્રતિષ્ઠિત બોલિવુડ અભઇનેતા મનોજ કુમારને દાદા સાહેબ ફાળકે એવોર્ડ આપવાની જાહેરાત કરવામાં આવી છે. 78 વર્ષીય અભિનેતા બોલિવુડનાં અનેક કલાકારો માટે પ્રેરણારૂપ રહ્યા છે. 2015માટે તેમને આ પ્રતિષ્ઠિત એવોર્ડ એનાયત કરવામાં આવશે. અત્રે નોંધનીય છેકે ભારતીય સિનેમાં ક્ષેત્રે મહત્વપુર્ણ યોગદાન આપનારા લબ્ધપ્રતિષ્ઠિત વ્યક્તિઓને ભારત સરકાર દ્વારા આ એવોર્ડ એનાયત કરવામાં આવતો હોય છે. દેશમાં સિનેમા ક્ષેત્રમાં આપવામાં આવતું આ સર્વોચ્ચ પુરસ્કાર છે.